CELEX: 32004D0014(01)
Language: fi
Date: 2004-07-09 00:00:00
Title: 2004/556/EY: Euroopan keskuspankin päätös, tehty 9 päivänä heinäkuuta 2004, vuonna 2004 liikkeeseen laskettavien metallirahojen määrän hyväksymisestä tehdyn päätöksen EKP/2003/15 muuttamisesta (EKP/2004/14)

22.7.2004   
            
            
               FI
            
            
               Euroopan unionin virallinen lehti
            
            
               L 248/14
            
         
      EUROOPAN KESKUSPANKIN PÄÄTÖS,
   
   tehty 9 päivänä heinäkuuta 2004,
   vuonna 2004 liikkeeseen laskettavien metallirahojen määrän hyväksymisestä tehdyn päätöksen EKP/2003/15 muuttamisesta
   (EKP/2004/14)
   (2004/556/EY)
   EUROOPAN KESKUSPANKIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 106 artiklan 2 kohdan,
   sekä katsoo seuraavaa:
   
               (1)
            
            
               Euroopan keskuspankilla (EKP) on 1 päivästä tammikuuta 1999 lähtien yksinoikeus hyväksyä euron käyttöön ottaneissa jäsenvaltioissa (rahaliittoon osallistuvat jäsenvaltiot) liikkeeseen laskettavien metallirahojen määrä.
            
         
               (2)
            
            
               Rahaliittoon osallistuvat jäsenvaltiot toimittivat EKP:lle eurometallirahojen kysynnästä vuonna 2004 tekemänsä arviot, joiden perusteella EKP hyväksyi vuonna 2004 liikkeeseen laskettavien käyttöön tarkoitettujen eurometallirahojen ja liikkeeseen laskettavien eurokeräilymetallirahojen kokonaismäärän vuonna 2004 liikkeeseen laskettavien metallirahojen määrän hyväksymisestä 28 päivänä marraskuuta 2003 tekemällään päätöksellä EKP/2003/15 (1).
            
         
               (3)
            
            
               Tähän mennessä päätöksen EKP/2003/15 perustana olleet arviot ovat osoittautuneet yhdessä rahaliittoon osallistuvassa jäsenvaltiossa riittämättömiksi odotettua suuremmasta eurometallirahojen kysynnästä vuonna 2004 sekä ennakoimattomasta talouskehityksestä johtuen. Tämän seurauksena rahaliittoon osallistuvan jäsenvaltion on nyt pyydettävä EKP:ltä hyväksyntää ylimääräisten eurometallirahojen liikkeeseen laskemiselle vuonna 2004.
            
         
               (4)
            
            
               Italian talous- ja valtiovarainministeriö pyysi 1 päivänä kesäkuuta 2004 EKP:ltä hyväksyntää sille, että käyttöön tarkoitettujen eurometallirahojen määrää, jonka Italia saa laskea liikkeeseen vuonna 2004, nostetaan 200 miljoonalla EUR.
            
         
               (5)
            
            
               EKP hyväksyy edellä mainitun pyynnön nostaa Italiassa vuonna 2004 liikkeeseen laskettavien käyttöön tarkoitettujen eurometallirahojen määrää. Päätöksen EKP/2003/15 1 artiklassa oleva taulukko on näin ollen korvattava uudella taulukolla,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen EKP/2003/15 1 artiklassa oleva taulukko seuraavalla taulukolla:
   
      
                  (miljoonina EUR)
               
            
                   
               
               
                  Vuonna 2004 liikkeeseen laskettavat käyttöön tarkoitetut metallirahat sekä liikkeeseen laskettavat keräilymetallirahat
                  (ei tarkoitettu käytettäväksi maksuvälineenä)
               
            
                  ”Belgia
               
               
                  203,0
               
            
                  Saksa
               
               
                  1 035,0
               
            
                  Kreikka
               
               
                  207,4
               
            
                  Espanja
               
               
                  860,0
               
            
                  Ranska
               
               
                  668,9
               
            
                  Irlanti
               
               
                  151,0
               
            
                  Italia
               
               
                  370,8
               
            
                  Luxemburg
               
               
                  70,0
               
            
                  Alankomaat
               
               
                  175,0
               
            
                  Itävalta
               
               
                  212,0
               
            
                  Portugali
               
               
                  230,0
               
            
                  Suomi
               
               
                  60,0”
               
            
   2 artikla
   Tämä päätös osoitetaan rahaliittoon osallistuville jäsenvaltioille.
   
      Tehty Frankfurt am Mainissa 9 päivänä heinäkuuta 2004.
      
         
            EKP:n puheenjohtaja
         
         Jean-Claude TRICHET
         
      
   
   
      (1)  Euroopan keskuspankin päätös 2003/860/EY, tehty 28 päivänä marraskuuta 2003, vuonna 2004 liikkeeseen laskettavien metallirahojen määrän hyväksymisestä (EKP/2003/15) (EUVL L 324, 11.12.2003, s. 57).